hu en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ru ky ky ru ky ky ru ru ky ru ky ky ky ru ky kk ky ky mn ky ky ru ky ky ru ky ky ky ky ru ky ru ky ru ky ru ky ru ky tt ru ru ky ru ky ru ky lez ky ru ru ky bg ky bg ru ky ky ky ru ky ru ky tt ru ru ky ru ky ru ky ky ru ky ru tt ru
"Фабула", 01.07.11 - 6-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Жогорку Кеңештин ишмердүүлүгүнө кандай баа бересиз?
Жалпыга маалым болгондой, Жогорку Кеңеш алты айлык ишмердүүлүгүн жыйынтыктап, 1-июлдан 1-сентябрга чейин эс алууга кетишти. ЖКнын жарым жылдык ишмердүүлүгү элдин купулуна толдубу? "Ооба" деп айтуу кыйын. Себеп дегенде, көпчүлүктүн пикирине караганда, Жогорку Кеңеш жарым жылда тиешелүү деңгээлде иш жүргүзө алган жок. Ишинен сөзү, ырынан чыры арбын болду. Бөйрөктөн шыйрак чыгарган комиссия түзүү маселесинин кулуна да түздөн-түз айланды десек болот. Мына, биз дал ушул маселе боюнча айрым саясатчыларга, коомдук ишмерлерге кайрылып, кыскача пикирин уктук…
- Биздин мамлекеттин эртеңки келечеги үчүн зарыл болуп турган мыйзамдарды кабыл алып коюшуп, андан кийин деле эс алууга чыкса жетишишмек. Ал эми бүгүнкү күнгө чейин жасаган иштери туурасында сөз кыла турган болсок, азыркы депутаттар ишке киришкен күндөн тартып эле чыр-чатактан баштары чыкпай, натыйжада көзгө көрүнүктүү иш деле жасашкан жок.
"Ак шумкар" партиясынын лидери:
- Биз 7-апрелден кийин жаңы Башкы мыйзамды кабыл алып, мыйзамдын негизинде Жогорку Кеңештин иштешине жол ачып бердик. Башкы мыйзамда көрсөтүлгөндөй, Жогорку Кеңештин аброю да, жоопкерчилиги да жогору болчу. Бирок, тилекке каршы, ЖК жаңы иш баштаган күндөн тартып эле, бул жагын эске алган жокпу, айтор иш талапка ылайык жүргөн жок, жүрсө да абдан кашаңдык менен иштеди деп айтат элем. Маселен, сапаттуу, маанилүү мыйзамдар кабыл алынган жок, ошону менен катар эле аткаруу бийлигинин ишмердүүлүгүнө да толук кандуу көзөмөл жүргүзө алышкан жок. Бул жеке эле менин сыным эмес, бул жалпы эле коомчулук тарабынан айтылган катуу сындардын бири. Демек, Жогорку Кеңештин мындай кашаңдыгы жалпы элге жаккан жок. Эгер кийин да ушул эле ыкма менен кете берсе, анда калың элдин олуттуу нааразычылыгын жаратпай койбойт.
- 7-апрелден кийин Кыргызстан парламенттик өлкө болбодубу. Ошондуктан азыркы парламент аябай күчтүү болушу зарыл эле. Тилекке каршы, мындай болгон жок. Тактап айтканда, бул парламенттеги депутаттар жакшы иштей алышпады. Көп мыйзамдар кабыл алынган жок. Алты айда депутаттар өз деңгээлин көрсөтө алышты. Кээ бир депутаттар гана мыйзам чыгарууга дараметтери бар экендигин көрсөтө алышпаса, көпчүлүгү бири-бири менен чукушмай, мушташмай менен эле алектенип отурушту. Интрига, чыр-чатак аябай көп болду. Кыскасы, азыркы парламент буга чейинки иштеп кеткен парламенттердин эң алсызы болду десек болот.
- Мен эл аралап, учурдагы парламент туурасында элдин пикири кандай экендигин угуп жүрөм. "Азыркы парламенттин алгылыктуу бир иш кылганын көргөн жокпуз"- деп эл айтып жатат. Мен элдин берген баасына толугу менен кошулам. Анткени азыркы парламент 6 айдын ичинде ич-ара ар кандай териштирүү, бир-биринин кемчилигин чукуу менен гана алектенип, "мен кыйынмын" деп эки-экиден мушташкан депутаттар элди ойлобой эле, жеке өздөрүнүн кызыкчылыктарын ишке ашырууну көздөп келишти. Эл үчүн, улут үчүн, келечек үчүн оозго алып, сыймыктана турган бир дагы иш жасай алышкан жок деп так-кесе айта алам.
- Жогорку Кеңештин ишмердүүлүгүнө кандай баа бермек элем? Албетте, деңгээлине жараша баа беребиз да. Чынын айтайын, ЖКнын деңгээли төмөн, ар кошкон адамдар келишкен. Мына, эл туура баа берди. Ачык айталы, Жогорку Кеңеш бүгүнкү күндө "Жеки Чандын мектеби" аталып калды. Себеп дегенде жалпы эл көрүп жатат, депутаттар бирин-бири тумшукка коюп, байлап алышып, мурдуларын канжалатып сабап жатышпайбы. Көрсө, ЖКга жалаң кикбоксерлор, боксерлор чогулган окшобойбу? Мурун Бакиевдин тушунда, мамлекетти бир гана "Ак жол " партиясы башкарып келсе, азыр парламенттеги үч фракция башкарып жатат. Кыйраткан деле жылыш жок. Бул үч партия жетекчилик кызматтан тартып, пол жуучу кызматтарга чейин өздөрүнө энчилеп алышты. Булардан башка деле журт бар да, туурабы? Көптөгөн татыктуулар бош калышты. Мына, партиялык тизме менен түзүлгөн парламенттин жыйынтыгы. Эл деле буларды жактырып, колдоп жаткан жери жок. Менин жеке пикирим, булардын ишмердүүлүгүнө курсагым тойгон жок.
- Алгач жаңы иштей башташканда эле коалициянын куралышы сыяктуу бир катар маселелерде чабалдыгын көргөзүштү. Негизинен азыркы парламент көпчүлүк күткөндөй иштей алган жок. Эл өкүлдөрүбүздүн акыркы саясий жүрүштөрү, күнүмдүк, жеке саясий кызыкчылыгын көздөп аткандыгын көрсөтүп койгонсуду. Мисалы, Кыргызстан үчүн учурда өтө керек болуп турган маселе бул президенттик шайлоонун мөөнөтүн аныктоо эле да. Бирок депутаттарыбыз бул маселени артка калтырып салышты. Бул өлкөбүздү түз эле туңгуюкка кептейт. Ушундай маанилүү маселени атайылап, же кайсы бир кызыкчылыкты көздөппү, артка калтырып коюшту.
- Азыркы парламент кандай мыйзамдарды кабыл алып, эмне иш алпарып жаткандыгы тууралуу кабарым деле жок. Өткөндө Ош окуясы иликтенип жатканда гана көңүл бурдум. Окуяны иликтеген депутаттык комиссиялардын чыгарган жыйынтыктарына деле канааттанган жокмун. Ар кимиси ар кайсыны айтып, элдин көксөөсүн суута алышпады. Мен негизи эле парламенттик башкарууга каршымын. Элди бөлүп-жаргандан башка парламенттик башкаруунун эч кандай пайдасы жок.
- Жогорку Кеңеш абдан оор, кыйын шартта шайланып, өлкөдөгү оор кырдаалды жөнгө сала алды. Ал эми шайланып келген депутаттар парламенттик башкарууну алып кете алдыбы? Бул башка маселе. Менимче, депутаттар өткөн 6 айдын аралыгында өздөрүнүн миссиясын так аткарып, парламенттик башкарууну алып кете алышкан жок. Депутаттар депутаттык милдетин аткарып, мыйзам чыгаруу менен алектенбестен, көпчүлүгү саясатка аралашып, өкмөттүн иштөөсүнө тоскоол болуп келишти. Ал тургай бүгүнкү күнгө чейин президенттик шайлоонун качан болорун аныктай албай жатышат. Эгер президенттик шайлоонун болор күнүн так аныктабаса, күзүндө өлкөбүздө абдан кооптуу кырдаал пайда болуп калышы мүмкүн.
Кыргызстан кинематографисттер союзунун төрагасы:
- Жогорку Кеңеш революциядан кийинки эң жогорку мыйзам бутагы катары кабыл алынып, өз ишин баштады. Бирок ишти адеп баштаган күнү эле парламенттеги беш фракция ичинде ич ара келишпестиктер, түшүнбөстүктөр ачыкка чыгып, бул өз кезегинде коомчулуктун кыжырдануусун жаратты. Ал эми мыйзам чыгаруу жагынан алып карасак, кандайдыр бир деңгээлде өз милдетин аткарды десек болот. Анткени ЖК алгачкы жарым жылдыкта бир жагынан караганда жогоруда айтылгандай ич ара жана мамлекеттик деңгээлдеги саясий оюндары менен элдин эсинде көбүрөөк калды.
Даярдагандар Айбек Шамшыкеев, Мирлан Алымбаев.
кыргыз тилиндеги гезит "Форум"
email • архив • редакция
- Карамушкина "Финляндияда кыргыз калпагын белекке берип жатып, "муну мончодо кийсе болот" - деди...
Айтматовдун наамына каршылар - кыргызга каршылар
"Кечирим" деген улуу нерсе, бирок…"
ПАРЛАМЕНТ ЧАРЧАДЫ… КЫРГЫЗБЫЗ ДЕП
Жогорку Кеңештин ишмердүүлүгүнө кандай баа бересиз?
35 миң доллар болсо, биздин
кыздардын баасы 750 эле сом…"
КРнын эмгек сиңирген артисти:
Гүлсарат - болгон ат
КӨРАЛБАСТЫК халатты эмес, ишти булгайт
"ГАВАИНИН" САБАКТАРЫ... ӨРАЛБАСТЫК халатты эмес, ишти булгайт